《白雪山》
明代·魏观

清梦悠悠绕故林，书窗皎皎白云深。法曹千里动归思，处士十年留野心。

石砚昼封涵雨润，岩扉朝度带松阴。何当劝尽杯中物，副我还山旧日阴。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。